stanford-oval/wikipedia huggingface dataset:
Langkawin kansainvälinen lentoasema
Finnairin operointi lentoasemalle

Finnair ei lennä enää itse lentoja lentoasemalle, mutta tarjoaa muiden lentoyhtiöiden (kuten Qatar Airways ja KLM) välilaskullisia lentoreittejä Langkawille.
Finnair on lentänyt talvisin Aurinkomatkojen lomalentoja kentälle Airbus A330-300 -koneilla. Luultavasti suurin kentällä käynyt matkustajakone on Hi Flyn Airbus A330-200 CS-TFZ, joka oli Finnairilla vuokralla talvella 2011–2012.
Historia

Japanilaiset perustivat lentoketukikohdan sotilaskäyttöön vuonna 1945 Toisen maailmansodan aikana. Myöhemmin lentotukikohtaa käytti Yhdystyneen kuningaskunnan ilmavoimat.
Nykyisen lentoaseman ja terminaalin rakennustyöt aloitettiin vuonna 1991 ja lentoasema saatiin valmiiksi vuonna 1993.
AirAsian lentokone asematasolla. Taustalla näkyy terminaalirakennus.
Lego Modular Houses

| Lego Modular Houses |
| --- | --- |

Valmistusvuodet:  2007–
Settimäärä:  17
Lego Modular Houses on Legon tuotesarja, joka tuli markkinoille vuonna 2007. Sarjaan kuuluu normaaleja Legon rakennussarjoja yksityiskohtaisempia ja monimutkaisempia talojen pienoismalleja. Tuotesarjan setit ovat perussettejä huomattavasti kalliimpia, ja niissä on poikkeuksellisen paljon palikoita. Sarja on suunnattu etupäässä Lego-harrastajille ja aikuisille.
Nimensä mukaisesti tuotesarjan talot ovat modulaarisia eli ne koostuvat moduuleista, jotka voidaan liittää toisiinsa. Kunkin talon kerrokset ovat erillisiä moduuleja, jotka voidaan irrottaa omiksi kokonaisuuksikseen. Myös kaikki sarjan talot voidaan liittää toisiinsa liitinpalikoiden avulla, jolloin voidaan muodostaa yhtenäinen katunäkymä.
Aiheesta muualla

Wikimedia Commonsissa on kuvia tai muita tiedostoja aiheesta .
Lego Modular Houses -setit (Brickset)
Lentokenttä (Pirkkala)

Lentokenttä on Pirkkalan 26. kunnanosa. Lentokenttä sijaitsee Pirkkalan eteläosassa lähellä Lempäälän rajaa. Kunnanosassa sijaitsee Tampere-Pirkkalan lentoasema.
L. T. Hobhouse

Leonard Hobhouse noin vuonna 1910.
Leonard Trelawny Hobhouse (8. syyskuuta 1864 St Ives, Cornwall – 21. kesäkuuta 1929 Alençon, Ranska) oli brittiläinen sosiologi ja yhteiskuntafilosofi, jota pidetään yhtenä sosiaaliliberalismin oppi-isistä.
Elämä ja ura

Hobhousen vanhemmat olivat pastori Reginald Hobhouse ja Caroline Trelawny. Hänen siskonsa oli tunnettu kansalaisaktivisti Emily Hobhouse. Hobhouse opiskeli arvostetuissa yksityiskouluissa Marlborough Collegessa ja Oxfordin Corpus Christi Collegessa sekä Oxfordin yliopistossa. Valmistuttuaan hän oli vuosina 1887–1897 filosofian opettajana Merton Collegessa ja Corpus Christissä. Hänen ensimmäinen mainittava julkaisunsa oli vuonna 1893 ilmestynyt The Labour Movement, jossa hän puolusti ammattiyhdistystoimintaa. Vuosina 1897–1901 Hobhouse työskenteli liberaalin sanomalehden Manchester Guardianin toimittajana ja pyrki lähentämään liberaalipuoluetta uuteen työväenliikkeeseen. Muutettuaan vuonna 1902 Lontooseen hän toimi ammattijärjestö Free Trade Unionin sihteerinä 1903–1905 ja liberaalipuolueen lehden Tribunen politiikan toimittajana 1906–1907. Vuodesta 1907 kuolemaansa asti Hobhouse oli Lontoon yliopiston ensimmäisenä sosiologian professorina.
Uransa myöhemmässä vaiheessa Hobhouse keskittyi yhä enemmän sosiologiaan, jonka kehittymiseen erilliseksi akateemiseksi tieteenalaksi hän osaltaan vaikutti. Hän oli Sociological Review -lehden ensimmäinen päätoimittaja. Hän käsitteli teoksissaan myös teoreettista filosofiaa ja psykologiaa.
Aatteet > Hobhousen liberalismi

Hobhouse halusi yhdistää liberaalin ihanteen yksilön vapaudesta kollektivistisin keinoin turvattavaan yhteiskunnalliseen oikeudenmukaisuuteen. Hän piti klassisen liberalismin suosimaa laissez-faire-oppia virheellisenä ja vanhentuneena mutta torjui myös fabianistisen sosialismin, joka hänen mukaansa olisi johtanut liian byrokraattiseen järjestelmään. Pyrittyään ensin nuoruutensa kirjoituksissa hylkäämään liberalismin kokonaan hän päättikin uudistaa sen. Täydellisin esitys Hobhousen poliittisesta ajattelusta on hänen pääteoksessaan Liberalism (1911), jossa hän kutsui edustamaansa aatesuuntausta liberaaliksi sosialismiksi.
Hobhousen mukaan liberalismin ihannoima vapaus on pohjimmiltaan arvokasta siksi, että se antaa ihmisille mahdollisuuden kehittää itseään. Siksi yhteiskunnan tulee edistää negatiivisten vapauksien ohella myös sosiaalisia oikeuksia, jotka tarjoavat ihmisille paremmat mahdollisuudet itsensä kehittämiseen. Pelkkä vapaa markkinatalous ei hänen mukaansa kykene takaamaan kaikille kohtuullista toimeentuloa ja turvaa köyhyydeltä, ja olisi moraalisesti kestävämpää tehdä niistä valtion turvaamia kansalaisoikeuksia kuin jättää asia yksityisen hyväntekeväisyyden varaan. Vaikka yksityisomaisuus oli hänen mukaansa sinällään hyvä asia, sen olemassaolo oli pikemminkin yhteisön kuin yksilöiden ansiota, joten yhteiskunnalla on oikeus puuttua siihen verotuksella ja tulonsiirroilla.
Hobhousen kirjoitukset vaikuttivat jo 1890-luvulla Britanniassa nousseeseen ”uuteen liberalismiin”, joka korosti köyhyyden lievittämistä valtion taloudellisilla interventioilla ja niihin perustuvalla hyvinvointijärjestelmällä. Teoksessaan Mind in Evolution (1901) hän pyrki osoittamaan, että tieteen ansiosta yhteiskunnan ja ihmisyyden kehitystä voisi ohjata rationaalisella suunnittelulla eikä pelkästään yksilöiden välisellä kilpailulla, kuten sosiaalidarwinistit väittivät. Viimeisinä vuosinaan Hobhouse alkoi suhtautua epäileväisesti valtiojohtoisiin taloudellisiin instituutioihin ja ehdotti sen sijaan talouden kontrollointia eräänlaisen hajautetun kiltasosialismin muodossa.
Aatteet > Muita näkemyksiä

Hobhouse arvosteli Britannian hallituksen imperialistista ulkopolitiikkaa teoksessaan Democracy and Reaction (1904). Ensimmäisen maailmansodan puhjetessa vuonna 1914 hän vaati aluksi Britanniaa pysymään puolueettomana. Hobhouse luopui myöhemmin sodanvastaisesta kannastaan, koska katsoi Britannian taistelevan moraaliin ja järkeen nojaavan sivistyksen puolesta, kun taas Saksa edusti hänen mielestään hegeliläisyyden synnyttämää irrationaalista ja väkivaltaista sivistystä. Hän toivoi kuitenkin sodan päättämistä sovintorauhaan.
Teoksia

The Labour Movement (1893)
The Theory of Knowledge (1896)
Mind in Evolution (1901)
Democracy and Reaction (1904)
Morals in Evolution (1906)
Liberalism (1911)
Development and Purpose (1913)
The World in Conflict (1915)
Questions of War and Peace (1916)
The Metaphysical Theory of the State (1918)
The Rational Good (1921)
The Elements of Social Justice (1922)
Social Development, Its Nature and Conditions (1924)
Aiheesta muualla

David Howarth: Leonard Trelawney Hobhouse, 1864-1929 (englanniksi) Liberal History
Lapuan Virkiä (jääkiekko)

| Lapuan Virkiä (jääkiekko) |
| --- | --- |

Perustettu:  1907 (jääkiekkojaosto 1963)
Kaupunki:  Lapua
Kotiareena:  Lapuan Jäähalli
Sarjataso:  Jääkiekon Suomi-sarja
Värit:           
Puheenjohtaja:   Pasi Paloniemi
Päävalmentaja:   Pete Suonpää
Kapteeni:   Joshua Kossila
Infobox OKVirheellinen NIMI-arvo: 
Lapuan Virkiä on lapualainen jääkiekkojoukkue, joka tällä hetkellä pelaa Suomi-Sarjassa.
Kasvatit pääsarjatasolla

Erica Jaskari
Josefiina Korpela
Olivia Laitamäki
Juuso Mörsky
Karoliina Vuorenmaa
Aiheesta muualla

http://www.lapuanvirkia.fi/fi/jaakiekko (Arkistoitu – Internet Archive)
Lee Sun-kyun

Lee Sun-kyun vuonna 2018
Lee Sun-kyun (hangul: 이선균; hanja: 李善均; uudistettu latinisaatio: I Seon-gyun; 2. maaliskuuta 1975 Soul – 27. joulukuuta 2023 Soul) oli eteläkorealainen näyttelijä.
Lee valmistui Korean kansallisen taideyliopiston teatterikoulusta. Hän loi yli kaksikymmentä vuotta kestäneen uran näyttelijänä. Kansainväliseen julkisuuteen Lee nousi Park Dong-ikin roolista elokuvassa Parasite (2019). Elokuvasta tuli vuonna 2020 ensimmäinen parhaan elokuvan Oscar-palkinnon saanut ei-englanninkielinen elokuva. Lee ja muut näyttelijät saivat elokuvasta myös parhaan näyttelijäkokoonpanon SAG-palkinnon. Hän esiintyi myös muun muassa televisiosarjassa Dr. Brain.
Lee oli naimisissa näyttelijä Jeon Hye-jinin kanssa. Pariskunnalla oli kaksi poikaa.
Rikostutkinta ja kuolema

Lee oli lokakuusta 2023 epäiltynä huumausaineiden käyttöä koskeneessa tutkinnassa. Yonhap News Agencyn mukaan epäily koski ainakin kannabiksen ja ketamiinin käyttöä. Lee myönsi ottaneensa vastaan sen, mitä hänelle baarissa Soulissa oli tarjottu, mutta kiisti tienneensä tarjottujen aineiden laittomuudesta. Lee siirrettiin syrjään kesken olleista työhankkeistaan huumekohun takia, ja liikkeet Etelä-Koreassa poistivat julisteita ja mainoksia, joissa Leen kuva oli.
27. joulukuuta 2023 Lee löydettiin puistossa Soulissa autosta kuolleena. Vaimonsa mukaan hän oli jättänyt itsemurhaviestin.
Aiheesta muualla

Lee Sun-kyun Internet Movie Databasessa. (englanniksi)
Kyösti Salokorpi

| Kyösti Salokorpi |
| --- | --- |
 Kyösti Salokorpi Ilosaarirockissa 2008.
Henkilötiedot
Syntynyt: 5. marraskuuta 1976 (ikä 47)
Ammatti:  muusikko, kirjailija
Muusikko
Tyylilajit:  poprock
Soittimet:  kitara, kosketinsoitin
Yhtyeet:  Scandinavian Music Group, Atlético Kumpula, Ihmepoika, Teenage Lesbians, Bang for the buck, Folkhem
Levy-yhtiöt:  Sony BMG, Le Sound Royal
  [ Muokkaa Wikidatassa ] [ ohje ]  
Kyösti Salokorpi (s. 5. marraskuuta 1976) on suomalainen lauluntekijä, muusikko ja kirjailija. Hän omistaa myös Le Sound Royal -tuotantoyhtiön.
Salokorpi on kirjoittanut ja tuottanut kappaleita lukuisille kotimaisille artisteille, kuten Jenni Vartiaiselle, Elastiselle, Raappanalle, Kristiina Wheelerille, Ressu Redfordille, Mannalle, Kristiina Braskille, Munamiehelle, Sini Sabotagelle ja Teflon Brothersille. Yksi tunnetuimpia kappaleita on Kerkko Koskisen säveltämä ja Salokorven sanoittama "Shanghain valot", jonka Annika Eklund esitti vuoden 2006 euroviisukarsinnoissa.
Salokorven kappaleita on julkaistu myös Saksassa, Japanissa, Etelä-Koreassa, Australiassa, Belgiassa ja Venäjällä. Pessi Levannon kanssa kirjoitettu "Lady Luck" oli keväällä 2012 Japanin singlelistan kolmantena.
Muusikkona Salokorpi on soittanut kitaraa Scandinavian Music Groupissa, ja laulanut omia kappaleitaan yhtyeissään Atlético Kumpula, Ihmepoika sekä The Teenage Lesbians. Salokorpi on myös tuottanut Scandinavian Music Groupin "Hölmö rakkaus ylpeä sydän" -levyn.
Salokorpi on opiskellut Helsingin yliopistossa yleistä kirjallisuustiedettä. Hän julkaisi yhdessä Mikko Rimmisen kanssa omintakeisen eläinkirjan Hämärä luonto – aamunkoista yön tuhmaan lintuun, jonka otukset ovat siinneet vakiintuneista sanonnoista. Tammen kustantama kirja julkaistiin vuonna 2001 ja sen on kuvittanut Tatu Tuominen.
Diskografia > Albumit

2005: Scandinavian Music Group - Hölmö rakkaus ylpeä sydän (tuotanto)
2007: Manna - Sister (vastaava tuottaja)
2008: Scandinavian Music Group - Missä olet Laila? (muusikko)
2009: Scandinavian Music Group - Palatkaa Pariisiin (muusikko)
2009: Leki & The Sweet Mints (BELGIA) - Leki & The Sweet Mints (sävellys, tuotanto)
2011: Scandinavian Music Group - Manner (muusikko)
2012: Kristiina Wheeler - Sirpaleista koottu (tuotanto)
2012: Atlético Kumpula - Puutarhajuhlat (sävellys, sanoitus, tuotanto, laulu)
2013: Atlético Kumpula - Pitkä matka kotiin (sävellys, sanoitus, tuotanto, laulu)
2013: Robin - Boom Kah (sävellys, sanoitus, tuotanto)
2014: Scandinavian Music Group - Terminal 2 (muusikko)
Diskografia > Singlet

2006: Annika Eklund - Shanghain valot (sanoitus)
2007: Kristiina Brask - Nyt mä meen (sävellys, sanoitus)
2008: Mikael Konttinen - Milloin (sanoitus)
2008: Jenni Vartiainen - Mustaa kahvia (sävellys, sanoitus)
2009: Scandinavian Music Group - Näin minä vihellän matkallani (sovitus)
2011: Kristiina Wheleer - Ihanaa (tuotanto)
2012: Atlético Kumpula - Me kuulutaan yhteen (laulaja, säveltäjä, sanoittaja, tuottaja)
2013: Atlético Kumpula - Annabella (säv, san, tuottaja, laulaja)
2013: Atlético Kumpula - Paperilyhty (sävellys, sanoitus)UMK13-finalisti
2014: Sini Sabotage - Kaikkihan me ollaan prinsessoi (sävellys)
2014: Teflon Brothers - Maradona (kesä '86) (sävellys, sanoitus)
2014: Suvi Teräsniska - Vain ihminen (sävellys, sanoitus)
2015: Teflon Brothers - Pämppää (sävellys, laulaja)
2016: Raappana ft. Sini Yasemin - Chilii
2018: Elastinen - Supervoimii
2020: Folkhem - Kuolemantähti
Diskografia > Remixit

2002: Slusnik Luna – "Sun (Kossin Mix) (as Kössi Salokorpi)"
Aiheesta muualla

Le Sound Royal-yhtiön Facebook-sivu
Atlético Kumpula -yhtyeen Facebook-sivu
Scandinavian Music Group
| --- | --- |
Studioalbumit:   Onnelliset kohtaa  Nimikirjaimet  Hölmö rakkaus ylpeä sydän  Missä olet Laila?  Palatkaa Pariisiin!  Manner  Terminal 2  Baabel  Ikuinen ystävä 
Kokoelmat:   Näin minä vihellän matkallani 
Singlet:   ”Kun tuuli oli viilee”  ”Tällaisena kesäyönä”  ”Minne katosi päivät”  ”Ei mun oo hyvä olla yksin”  ”Letitä tukkani”  ”100 km Ouluun”  ”Säälittävä syksy”  ”Huomisen sää”  ”Valmis”  ”Hölmö rakkaus”  ”Ylpeä sydän”  ”Vieläkö soitan banjoa?”  ”Mustana, maidolla, kylmänä, kuumana”  ”Naurava turskan kallo”  ”Levoton Tuhkimo”  ”Näin minä vihellän matkallani”  ”Casablanca”  ”100 km Ouluun (2009 versio)”  ”Hautojen yli”  ”Kaunis Marjaana”  ”Omenankukan terälehtiä”  ”Balladi 1”  ”Ei paniikkia”  ”Nuorukainen”  ”Suurin rakkaus”  ”Frank & Claire”  ”Mua ei saa muuttumaan”  ”Elämä on edessä”  ”Clemensia”  ”Ikuinen ystävä” 
Musiikkivideot:   Minne katosi päivät  Ei mun oo hyvä olla yksin  100 km Ouluun  Hölmö rakkaus  Ylpeä sydän  Vieläkö soitan banjoa?  Kaunis Marjaana  Montreal  Omenankukan terälehtiä  Omenankukan terälehtiä (Alternative version)  Melkein kuin uusi  Mustarastas lauloi ooh la laa  Ruotsiin ja takaisin  Balladi 1  Ei paniikkia  Nuorukainen  Terminal 2  Helena  Suurin rakkaus  Lopulta olemme kuitenkin yksin  Ikuinen ystävä
Laver Cup

| Laver Cup |
| --- | --- |

Tiedot
Kilpailupaikka:  vaihtuu vuosittain
Kaavio:  2 joukkuetta (Team Europe vs Team World)
Virallinen sivusto
Laver Cup on kansainvälinen tennisturnaus miehille, joka pelataan kovilla sisäkentillä kahden joukkueen − Euroopan ja maailman − välillä. Ensimmäinen turnaus järjestettiin vuonna 2017, ja se on tarkoitus järjestää vuosittain (paitsi olympiavuosina) kaksi viikkoa Yhdysvaltain avointen jälkeen. Kilpailupaikka vaihtuu myös joka vuosi. Turnaus on nimetty australialaisen tennispelaajan Rod Laverin mukaan.
O2 Arena Prahassa ensimmäisen Laver Cupin aikana.
Kolme päivää kestävässä turnauksessa pelataan joka päivä kolme kaksinpeliä ja yksi nelinpeli. Ensimmäisenä päivänä voitosta tienaa yhden pisteen, toisena päivänä kaksi pistettä ja viimeisenä päivänä kolme pistettä. Turnaukseen valitaan kuusi huippupelaajaa Euroopasta, jotka pelaavat kuutta vastustajaa vastaan muualta maailmasta.
Ensimmäisenä kolmena järjestyskertana joukkueiden kapteeneina toimivat entiset tennispelaajat Björn Borg Ruotsista (Eurooppa) ja John McEnroe Yhdysvalloista (maailma).
Vuoden 2017 turnaus

Turnaus järjestettiin ensimmäisen kerran 22.−24. syyskuuta 2017 Prahassa seuraavilla joukkueilla.
Tulokset

| Vuosi | Voittaja | Pisteet | Häviäjä | Paikka | Sijainti | Euroopan kapteeni | Maailman kapteeni |
| --- | --- | --- | --- | --- | --- | --- | --- |
| 2017 |  Team Europe | 15–9 |  Team World | O2 Arena |  Praha, Tšekki |  Björn Borg |  John McEnroe |
| 2018 |  |  |  | United Center |  Chicago, Yhdysvallat |  Björn Borg |  John McEnroe |
Aiheesta muualla

Virallinen sivusto
Louis Le Prince

Louis Le Prince
Louis Aimé Augustin Le Prince (28. elokuuta 1841, Metz, Ranska – 16. syyskuuta 1890 (katoamispäivä)) oli ranskalainen keksijä ja varhainen elokuvaohjaaja. Hän ohjasi maailman ensimmäiset elokuvat Roundhay Garden Scenen ja Leeds Bridgen, molemmat vuonna 1888.
Le Prince opiskeli yliopistossa taidetta, fysiikkaa ja kemiaa. Valmistumisen jälkeen hän muutti Englannin Leedsiin. Siellä hän tapasi englantilaisen taiteilijan, Elizabeth "Lizzie" Whitleyn. He rakastuivat ja menivät naimisiin.
Le Prince ja Whitley muuttivat yhdessä New Yorkiin, jossa Le Prince toimi managerina pienelle joukolle taiteilijoita. Tällöin hän sai idean laitteesta, jolla voisi näyttää panoraamamaalauksen kokonaan liikkuvan kuvan avulla, josta syntyi ensimmäisenä pidetty filmikamera. Hän käytti siinä 16 erilaista linssiä kuvaamaan liikettä, vaikkei se aluksi aina onnistunut. Hän patentoi keksintönsä, jonka jälkeen Le Prince kehitti keksintönsä kameraksi, jossa käytettiin vain yhtä linssiä. Tällä kameralla hän kuvasi 1888 ensimmäiset elokuvat, Roundhay Garden Scenen ja Leeds Bridgen. Le Princellä oli myöhemmin myös Yhdysvaltain kansalaisuus.
Le Prince katosi Ranskan Dijonissa vuonna 1890. Le Princen veli vei hänet juna-asemalle ja hyvästeli tämän. Le Princellä oli mukanaan materiaalit hänen ensimmäistä julkista näyttelyään varten ja matkalaukku. Ranskan viranomaiset kuulustelivat matkustajia junasta, johon Le Princen oli tarkoitus mennä. Kukaan ei muistanut nähneensä Le Princeä. Le Princeä oli hankalaa olla huomaamatta, sillä hän oli 193 senttimetriä pitkä ja jolla oli erittäin tunnistettavat pulisongit. Tapaus jäi selvittämättä, vaikkakin hukkumista on myöhemmin epäilty. Whitley uskoi, että Thomas Edison kidnappasi hänen miehensä. Le Prince julistettiin kuolleeksi 1897.
Kyösti Rousti

| Kyösti Rousti> Henkilötiedot |
| --- | --- |
Koko nimi:  Kyösti Veli Samuli Rousti
Syntynyt: 29. helmikuuta 1936 Helsinki, Suomi
Kuollut: 25. kesäkuuta 2021 (85 vuotta) Helsinki, Suomi
Kansalaisuus:   Suomi
Koripalloilija
Lempinimi:  Aksu, Ronse
Pituus:  184 cm
Pelaajaura
Seurajoukkueet
1956–1964 1970–1971:  Torpan Pojat Torpan Pojat
Maajoukkueet
1957–1961:   Suomi
Ottelut (pisteet):  26 (26)
Aiheesta muualla
FIBA
Kyösti Veli Samuli Rousti (29. helmikuuta 1936 Helsinki – 25. kesäkuuta 2021 Helsinki) oli suomalainen koripalloilija ja urheilujohtaja. Torpan Poikia edustanut Rousti voitti seurassa Suomen mestaruuden vuonna 1960 ja yhteensä kuusi SM-mitalia. Hän pelasi myös Suomen miesten maajoukkueessa jota edusti Turkin EM-kilpailuissa 1959. Rousti toimi Suomen Koripalloliiton toiminnanjohtajana vuosina 1965–1968 ja Helsingin Golfklubin toiminnanjohtajana vuodet 1969–2000.
Elämä ja ura > Pelaajaura

Torpan Poikien kasvatti Rousti kuului ToPon koripallojaoston perustajajäseniin. Hän edusti ToPoa miesten SM-sarjassa vuosina 1956–1964 ja vielä kaudella 1970–1971 voittaen Suomen mestaruuden vuonna 1960, viisi  SM-hopeaa ja yhden SM-pronssin.
Suomen miesten maajoukkueessa Rousti pelasi vuosina 1957–1961 26 ottelua 1,0 pisteen keskiarvolla. Hän kuului Suomen kokoonpanoon Turkin EM-kilpailuissa 1959, missä Suomi sijoittui 13:nneksi.
Elämä ja ura > Urheilujohtajana

Rousti toimi aikoinaan upseerina rauhanturvatehtävissä Kyproksella. Hän toimi Suomen Koripalloliiton toiminnanjohtajana vuosina 1965–1968 ja Helsingin Golfklubin toiminnanjohtajana vuodet 1969–2000. Hän oli Suomen ensimmäinen päätoiminen toiminnanjohtaja golfseurassa. Rousti ei kuitenkaan ollut pelannut golfia eläköityessään vuonna 2000. Vuonna 2016 hänet valittiin ToPon Hall of Fameen. Rousti kuoli 85-vuotiaana juhannuksena 2021.
Elämä ja ura > Saavutukset

ToPo:n Hall of Famen jäsen vuodesta 2016
EM-kilpailut: 13:s 1959
Suomen mestaruus 1960
SM-hopeaa 1957, 1959, 1962, 1963 ja 1964
SM-pronssia 1961
Pelityyli ja ominaisuudet

Rousti tunnettiin hyvänä puolustajana ja syöttäjänä, joka hyökkäyksessä kykeni heittämään tuloksekkaasti kaukaa korista aikana, jolloin kolmen pisteen heittoa ei tunnettu.
Louis Leakey

| Louis Leakey |
| --- | --- |
 Mary ja Louis Leakey vuonna 1962.
Henkilötiedot
Koko nimi:  Louis Seymour Bazett Leakey (L. S. B. Leakey)
Syntynyt: 7. elokuuta 1903 Kabete, Brittiläinen Itä-Afrikka
Kuollut: 1. lokakuuta 1972 (69 vuotta) Lontoo
Koulutus ja ura
Tutkinnot:  Cambridgen yliopisto St John’s College
Tutkimusalue:  arkeologia, antropologia ja ihmisen evoluutio
Louis Seymour Bazett Leakey (L. S. B. Leakey) (7. elokuuta 1903 Kabete, Brittiläinen Itä-Afrikka – 1. lokakuuta 1972, Lontoo) oli kenialainen arkeologi ja luonnontieteilijä. Hänen työnsä ihmisen evoluution tutkijana on merkittävää, ja hän kuuluu Raymond Dartin ja Robert Broomin rinnalla kolmen merkittävimmän alan uranuurtajatutkijan joukkoon.
Leakeyn isä toimi lähetyssaarnaajana Keniassa. Leakey kävi koulun Britanniassa Weymouthissa ja jatkoi opintoja Cambridgen yliopiston St John’s Collegessa. Loukkaannuttuaan rugbyssa hän lähti toipilaana ollessaan British Museumin järjestämälle tutkimusretkelle etsimään dinosaurusten luurankoja. Retken seurauksena hän päätti ryhtyä fossiilien etsijäksi ja valmistui sittemmin antropologiksi.
Vuonna 1926 Leakey ryhtyi valmistelemaan tutkimusretkeä Afrikkaan tarkoituksena etsiä ihmisen kantamuotoa. Tutkijapiireissä ajatusta pidettiin hulluna, sillä ihmisen alkukoti oli tuolloisen käsityksen mukaan Eurooppa. Hän työskenteli Nairobin kansallismuseon hyväksi 30 vuotta, ja sen työn ohella keskeinen tutkimuspaikka oli Olduvain rotko, jossa hän vaimonsa Mary Leakeyn ja myöhemmin poikiensa kanssa teki hidasta tutkimustyötä. Hän nimesi yhden löydön nimelle Homo habilis.
Hänen työtään on jatkanut hänen pojistaan Richard Leakey.
Leakey tuki Birutė Galdikasin työtä orankien, Jane Goodallin työtä simpanssien ja Dian Fosseyn työtä gorilloiden parissa.
Lari Lehtonen

| Lari Lehtonen |
| --- | --- |
 Lari Lehtonen, 2019
Henkilötiedot
Syntynyt: 21. kesäkuuta 1987 (ikä 37) Imatra, Suomi
Uran tiedot
Seura:  Hollolan Urheilijat -46
Laji:  maastohiihto 
Maailmancup
Kaudet:  2008–
Voitot:  0
Palkintokorokkeella:  0
Lari Lehtonen (s. 21. kesäkuuta 1987 Imatra) on suomalainen maastohiihtäjä, ja lajin suomenmestari.
Ura

Lehtonen sijoittui alle 23-vuotiaiden MM-kisoissa vuonna 2008 yhdeksänneksi 15 kilometrin hiihdossa . Samana talvena hän otti viidennen sijan Vantaan SM-kisojen 15 kilometrin yhdistelmäkisassa . Vuonna 2005 hän voitti nuorten olympiafestivaaleilla Sveitsissä kultaa 7,5 kilometrin perinteisen hiihtotavan kilpailussa ja hopeaa 10 kilometrin vapaan hiihtotavan kisassa. Vuoden 2014 SM-kisoissa Vaajakoskella Lehtonen sai uransa ensimmäisen SM-mitalin voittamalla 30 kilometrin perinteisen kisan. Hän voitti 30 kilometrin perinteisen Suomen-mestaruuden myös 2015. Vuonna 2016 hän sai SM-pronssia 15 kilometrin vapaan hiihtotavan kilpailussa. SM-kilpailuissa 2017 hän saavutti kultaa 10 kilometrin ja hopeaa 50 kilometrin vapaan hiihtotavan kilpailussa sekä pronssia 30 kilometrin perinteisen yhteislähtökilpailussa.
Lehtonen osallistui ensimmäistä kertaa maastohiihdon maailmancupiin maaliskuussa 2008 Lahdessa, jossa hän sijoittui 15 kilometrin perinteisellä 39:nneksi. Hän on ollut maailmancupissa parhaimmillaan neljästoista Tour de Skin 2013–2014 kokonaiskilpailussa. Yksittäisissä maailmancupin kilpailussa hänen paras sijoituksensa on 15. sija Lahdessa 15 km:n vapaan hiihtotavan kilpailussa maaliskuussa 2014 ja 30 kilometrin yhdistelmäkilpailussa helmikuussa 2016 sekä La Clusaz'ssa 15 kilometrin vapaan yhteislähtökilpailussa joulukuussa 2016. Hän oli viidestoista myös Lillehammerin Nordic Opening -tapahtumassa joulukuussa 2016.
Lehtonen valittiin Suomen maastohiihtojoukkueeseen Vancouverin talviolympialaisiin, joissa hän oli 33:s 15+15 kilometrin yhdistelmähiihdossa ja 43:s 50 kilometrillä. Lahden MM-kilpailuissa 2017 hän sijoittui yhdistelmäkilpailussa yhdeksänneksi
Lehtonen edustaa Hollolan Urheilijoita ja hänen valmentajanaan toimii Teemu Pasanen. Hän edusti Imatran Urheilijoita vuoteen 2020 asti. Häntä valmensi vuoteen 2015 asti yhdentoista vuoden ajan Ilkka Jarva. Lehtonen harrasti toisena lajinaan pesäpalloa IPVssä D-juniori-ikäiseksi saakka.
Ura > Saavutukset

Vancouverin olympialaiset 2010: 15+15 km (p+v) 33., 50 km (p) 43.
Oslon MM-kilpailut 2011: 15+15 km (p+v) 43.
Val di Fiemmen MM-kilpailut 2013: 15 km (v) 20., 50 km (p) 22., 15+15 km (p+v) 26., viesti 5.
Sotšin olympialaiset 2014: 50 km (v) 23., 15+15 km (p+v) 37., viesti 6.
Falunin MM-kilpailut 2015: 15+15 km (p+v) 22., 15 km (v) 23., 50 km (p) kesk.
Lahden MM-kilpailut 2017: 15+15 km (p+v): 9., 50 km (v) 23., 15 km (p): 24., viesti 5.
Pyeongchangin olympialaisissa 2018: 15 km (v) 31., 15+15 km 33., viesti 4.
Seefeldin MM-kilpailut 2019: 50 km (v) 35.
Aiheesta muualla

Lari Lehtosen kotisivut
Lari Lehtonen Tilastopaja (vaatii kirjautumisen, maksullinen palvelu).